ათენა მანუკიანი

ათენა მანუკიანი (; ; დ. 22 მაისი, 1994) — ბერძენ-სომეხი მომღერალი და სიმღერების ავტორი. მას უნდა წარედგინა სომხეთის 2020 წლის ევროვიზიის სიმღერის კონკურსზე, სიმღერით „Chains on You“.

კარიერა
მანუკიანმა მუსიკალურ ინდუსტრიაში პირველი გამოცდილება 2007 წელს მიიღო, როდესაც მან მონაწილეობა მიიღო და პირველი ადგილი მოიპოვა კონკურსში „ეს არის ის, რაც აკლია“, რომელიც ბერძნული არხის Alpha TV-ის ეთერში გადიოდა.

ერთი წლის შემდეგ, 2008 წელს, მან მონაწილეობა მიიღო საბერძნეთის „საბავშვო ევროვიზიის სიმღერის კონკურსზე“ 2008 წლის შესარჩევ ეტაპზე, სიმღერით „To Fili Tis Aphroditis“, სადაც მეშვიდე ადგილი დაიკავა.

2011 წელს მანუკიანმა გამოუშვა თავისი პირველი სინგლი სახელად „Party Like A Freak“, რომელიც გახდა ერთ-ერთი ყველაზე დიდი ჰიტ სინგლი საბერძნეთში და აქვს მილიონზე მეტი ნახვა YouTube-ზე. „Party Like A Freak“-ის წარმატების შემდეგ, რომელიც ორჯერ იყო ნომინირებული MAD ვიდეო მუსიკალური ჯილდოზე, 2012 წელს მან გამოუშვა შემდგომი სინგლი „I Surrender“, რომელიც მყისიერად გახდა წლის ზაფხულის ჰიტი. რამდენიმე თვის შემდეგ მან დაამატა ახალი სიმღერა მის მუსიკალურ დისკოგრაფიაში, სახელად „Na Les Pos M 'agapas“.

მანუკიანმა ასევე მიიღო ოქროს დისკი სიმღერებისთვის „Party Like A Freak“, „I Surrender“ და „Na Les Pos M'agapas“..

2014 წელს მანუკიანმა გამოუშვა სინგლი „XO“, რომელიც გამოსცა Warner/Chappell-მა და Max Music Scandinavia-მ. სიმღერა ჩაწერილია შვედეთში, სტოკჰოლმში, ხოლო მისი მუსიკალური კლიპი გადაღებულია ავსტრალიაში, სიდნეიში. სიმღერამ დიდი წარმატება მოიპოვა ევროპაში, აზიაში, ავსტრალიასა და ამერიკაში.

2017 წელს მანუკიანი მუსიკალურ ინდუსტრიაში ამჯერად სიმღერების ავტორის რანგში შევიდა. დაწერა ტექსტი და შეასრულა სიმღერა „Palia Mou Agapi“. რომელსაც ასრულებდა 2005 წლის ევროვიზიის სიმღერის კონკურსის გამარჯვებული ჰელენა პაპარიზუ. მანუკიანმა მიიღო პლატინის დისკი, როდესაც სიმღერამ მიაღწია. ათასი გაყიდვა.

2018 წელს მანუკიანი სტუმრად იყო აუდიციაზე ბრიტანეთში X Factor-ში, რომელიც მოხვდა გაზეთ The Sun-ის პირველ გვერდზე და გაშუქდა კიდევ ბევრ მსოფლიოს მასშტაბით გავრცელებულ გაზეთსა და ჟურნალში. მან გააოცა ჟიურის წევრები ლუი ტომლინსონი, სიმონ კაუელი, რობი უილიამსი და აიდა ფილდი და, შედეგად, მისი ცოცხალ შოუში გამოჩენა ვირუსულად პოპულარული გახდა. 

მას ასევე განიხილავდნენ სომხეთის წარმომადგენლობაზე ევროვიზიის სიმღერის კონკურსში, განსაკუთრებით 2015 და 2016 წლებში. მანუკიანმა მოიგო სომხეთის ევროვიზიაზე წარმომადგენლის შესარჩევი კონკურსი „Depi Evratesil 2020“. შედეგად არჩეული იქნა სომხეთის წარმომადგენლად ევროვზიის სიმღერის კონკურსზე, რომელიც როტერდამში, ნიდერლანდებში უნდა გამურთულიყო. მანუკიანი უნდა გამოსულიყო სიმღერით R&B-სა ჰიპ-ჰოპის ჟანრის სიმღერა „Chains on You“. კონკურსი კორონავირუსის პანდემიის გამო ერთი წლით გადაიდო. ის აგრეთვე გამოჩნდა BBC-ს დოკუმენტურ ფილმში სადაც საუბარი იყო კონკურსის შეწყვეტაზე. ფილმში მომღერლები ვიდეო შეტყობინეას უგზავნიდნენ მხარდამჭერებს. ის იყო შემქმნელი და რეჟისორი საკუთარი სიმღერის, „Dolla“-ს მუსიკალური ვიდეოში, რომელიც მან გამოუშვა ივლისში. სანამ „Depi Evratesil“ გაიმართებოდა და მანამ COVID-19 პანდემიის გამო ევროვიზია გაუქმდებოდა, Wiwibloggs-ის მთავარ რედაქტორ უილიამ ლი ადამსთან ინტერვიუში განაცხადა, რომ მუშაობდა პირველ დიდ ალბომზე. 2021 წლის დასაწყისში გამოუშვა ბალადა  „You Should Know“. თუმცა, იმავე წლის მარტში, დადასტურდა, რომ იგი აღარ აირჩეოდა სომხეთის წარმომადგენლად ევროვიზიის 2021 წლის სიმღერის კონკურსში, რადგან სომხეთმა უარი თქვა მონაწილეობაზე 2020 წლის მთიანი ყარაბაღის ომის შემდგომი შედეგების მოტივით.. მიუხედავად იმისა, რომ ვერცერთ კონკურსში ვერ მიიღო მონაწილეობა, ის ორივეჯერ გამოჩნდა Wiwibloggs-ის Wiwijam-ში საშინაო ღონისძიებებში, შეასრულა თავისი 3 უახლესი სინგლს დიჯეი პაკოსთან ერთად. ის იყო სამივე სიმღერის ავტორი და პროდიუსერი.https://www.instagram.com/athenamanoukian/

 რესურსები ინტერნეტში 
 MusicBrainz




სქოლიო

კატეგორია:სომეხი მომღერლები
კატეგორია:ევროვიზიის კონკურსანტები
კატეგორია:ცოცხალი ადამიანები